વન વિસ્તારમાં અપૂરતા પાણી અને ખોરાકના કારણે વારંવાર હિંસક પ્રાણીઓ રેવન્યુ વિભાગમાં ખેતર-વાડીઓમાં આવી ચડી પાણીની પ્યાસ અને જઠરાગ્ની શાંત કરવા મારણ કરી રહ્યા છે ત્યારે વન વિસ્તારમાં પાણીની કટોકટી હલ કરવા માટે વન વિભાગ હસ્તકના ચેકડેમો ઉંડા ઉતારવા અને ચેકડેમોમાં ભરાય ગયેલ કાંપ કઢાવી આગામી ચોમાસાનું પાણી વિપુલ પ્રમાણમાં સંગ્રહ થાય તે માટે કાર્યવાહી કરવા વનપ્રેમીઓમાંથી બુલંદ માગણી ઉઠવા પામી છે.